এনরিক প্রাঁত দ্য লাঁ রিবা
এনরিক প্রাত দ্য লাঁ রিবা আই সারা (কাতালান উচ্চারণ: [ənˈrik ˈpɾad də ɫə ˈriβə]) (২৯শে নভেম্বর, ১৮৭০ – ১লা আগস্ট, ১৯১৭) একজন কাতালান রাজনীতিবিদ, আইনবিদ এবং লেখক ছিলেন। তিনি সেন্টার এসকোলার কাতালানিস্তার সদস্য ছিলেন, যেখানে কাতালান জাতীয়তাবাদের সংজ্ঞা তৈরি হয়েছিল। তিনি ৬ই এপ্রিল, ১৯১৪ সালে কাতালোনিয়া কমনওয়েলথের সভাপতি হন এবং আমৃত্যু তিনি ঐ পদে সমাসীন ছিলেন। তিনি রাজনীতির উপর লাঁ ন্যাশনালিতাত কাতালানা নামক একটি বই লেখেন, যার ফলে বৃহত্তর কাতালোনিয়ার স্বায়ত্তশাসন চালু হয়।